آغ ائو، آمریکا پرزیدنتی باراک اوباما ایله پرزیدنت رجب طیب اردوغانین چین‌ده کئچیریله‌جک G20 ایجلاسیندا گؤروشه‌جگینی بیلدیردی.
گونده‌لیک مطبوعات کونفرانسیندا اوبامانین G20-نین قاتیلیمینا باغلی معلومات وئرن آغ ائو میللی امنیت مصلحتچی‌سی کؤمکچی‌سی من رهودس، ایکی لیدرین G20 ایجلاسی اوچون گئده‌جک‌لری چین‌ده 4 سپتامبردا بیر آرایا گله‌جگینی سؤیله‌دی.
رهودس، اوباما ایله اردوغان آراسین‌داکی گؤروشمه‌ده 15 ژوئیه‌ده کودتا گیریشیمی سونراسی وضعیت، داعش ایله موباریزه، قاچقین بحرانی ایله سوریه موضوعسونون اله آلیناجاغینی ایفاده ائتدی. داعش علیهداری موباریزه‌نین گئنیش اولا‌راق اله آلیناجاغینی یازان رهودس، بونون ایکی اؤلکه‌نین اورتاق موباریزه‌سی اولدوغونو وورغولادی.
رهودس، جرابلوسدا ائدیلن حرکات حاقیندا آمریکانین، تورکیه‌نین جرابلوسو داعشدن تمیزلمه‌سی تلاش‌لارینا دستک تقدیم ائتدیگینی و تورکیه‌نین مرزینی امنیت آلتینا آلماسینی دا دستکلدیک‌لرینی ایفاده ائتدی.
بن رهودس، ترور تشکیلاتی پ.ی.د-نین تورک گوجلرینه قارشی نیظامی فعالیت ایچینده اولماما‌لاری لازیم اولدوغونو، آیریجا، فیرات چایی‌نین شرقینه چکیلمه تعهد‌لری اولدوغونو سؤیله‌دی.
عمومی اولا‌راق تورکیه ایله علاقه‌لره ده توخونان رهودس، 15 ژوئیه کودتا گیریشیمی سونراسی تورکیه ایله همرای‌لیک ایچینده اولدوق‌لارینی دیله گتیردیک‌لرینی، حیاتینی ایتیرن‌لر اوچون باش ساغلیغی دیله‌دیک‌لرینی سؤیله‌دی.
اوباما ایله کؤمکچی‌سی جو بایدنین تئز-تئز پرزیدنت اردوغان ایله گؤروشدوک‌لرینی وورغولایان رهودس، چین‌دکی گؤروشمه‌ده هم بوتون بو موضوعلارین اله آلیناجاغینی هم ده بؤلگه‌سل اولا‌راق علاقه‌لرین دانیشیلماسینی گؤزلدیگینی بیلدیریب.
